### Resumé

Årsregnskabet 2023 på Teknisk Udvalgs driftsområde udviser et merforbrug på 2,031 mio. kr. Det skyldes primært et merforbrug på vintertjenesten. Dertil kommer mindreforbrug på innovationspulje og -projekter.

Det indstilles, at der på Teknisk Udvalgs område overføres et merforbrug på 2,086 mio. kr. på driften inden for pengeposen, et mindreforbrug på 0,055 mio. kr. uden for pengeposen, et mindreforbrug på 47,275 mio. kr. vedr. indskud i Landsbyggefonden og et netto mindreforbrug på 74,066 mio. kr. på anlæg fra 2023 til 2024.

### Sagsfremstilling

[adresse] økonomistyringsprincipper bestemmer, at der er en overførselsadgang inden for pengeposen for max. 4% opsparing. Merforbrug overføres fuldt ud.

Teknisk Udvalgs drift består primært af én pengepose, hvor de 4% svarer til 9,6 mio. kr. Derudover kommer projekter udenfor pengeposen samt indskud i landsbyggefonden.

Nedenstående skema viser regnskab 2023, samt overførsler til 2024 fordelt på hovedområder. Her fremgår det bl.a., at der indenfor pengeposen overføres et merforbrug på 2,086 mio. kr. og, at der uden for pengeposen overføres 0,055 mio. kr.

![](data:image/png;base64...)

Figur 1: Restbudget og overførsler til 2024 på TU drift på hovedområder (+ = mindreforbrug).

#### **Drift**

De væsentligste pointer fra regnskabet (figur 1) anføres nedenfor:

På [adresse] er der et mindreforbrug på 0,061 mio. kr. Det ønskes overført, og vedrører primært udenomsarealer på [adresse] på 50 t.kr., som strækker sig ind i 2024. Herudover et lille restbudget på 0,011 mio. kr. som overføres til vinterudfordring.

På Kollektiv trafik er der et merforbrug på 4,883 mio. kr., som både skyldes efterbetaling for 2022, stigende priser til drivmidler, øgede udgifter til handicap og flextur samt færre passagerer end før Covid-19. I 2023 lå vi på indeks 79 ift. 2019. Underskuddet dækkes af tilsvarende mindreforbrug på asfalt jf. tidligere beslutning på TU.

På [adresse] er der et mindreforbrug på 6,626 mio. kr. Det skyldes, at der er udbudt mindre asfalt (5,5 mio. kr. ) samt holdt igen på bl.a. vejinventar, pladser og park for at imødekomme merudgifter til Kollektiv Trafik, merudgifter til renovering af gadelys og færre indtægter for parkering.

Der søges om en overførsel på 1,743 mio. kr. Overførslen vedrører mindreudgifter på parkområdet til udmøntning af træstrategi og træpulje (0,468 mio. kr.), restbudget vedr. handicaptoiletter, som ikke er etableret (0,440 mio. kr.)\* og et merforbrug på Materielgården (0,242 mio. kr.). Dertil kommer mindreforbrug på tværs af Vej og [adresse] driften (1,077 mio. kr.), som foreslås overført til at minimere udfordringen med færre parkeringer, især i [adresse], i 2024.

På Vintertjeneste er der en merudgift på -7,239 mio. kr., som skyldes dels et overført merforbrug fra 2022 på 3,8 mio. kr. og dels meget snerydning og glatførebekæmpelse i december 2023. Merforbruget søges overført til 2024. Sammen med mindreforbrug på Anlæg & Infrastruktur og Byfornyelse er den samlede overførsel på vinter 7,211 mio. kr.

Det bemærkes, at økonomien på vejområdet i 2024 står over for betydelige udfordringer. Med store omkostninger til reparationer efter vejskred pga. den våde vinter samt vedligeholdelse af gadelys og reducerede indtægter fra parkering, oplever vi en udhuling af driftsbudgettet. Desuden er der en bekymrende tendens, hvor efterslæbet på asfalt stadig vokser, og det akkumulerede underskud fra vintervedligeholdelse når et niveau, der ikke længere er muligt at indhente.

På [adresse], byfornyelse og innovationsprojekter er der et mindreforbrug på 2,198 mio. kr., som primært skyldes innovationsprojekter, som strækker sig over flere år. Af de største kan nævnes forbedring af driftsweb, p-pladser ladestandere og støjkortlægning. Inden for pengeposen søges innovationsprojekter for 2,024 mio. kr. overført sammen med en rest på byrumspuljen på 0,094 mio. kr. Derudover søges en rest på byfornyelse på netto 17 t.kr. overført til vinterudfordringen. 4 innovationsprojekter afsluttes og der søges overført 0,008 mio. kr. til innovationspuljen for 2024. Projekter der afsluttes er IOT platform, Projektleder kolonihaver (fortsætter under ØU), FM datagrundlag og Automatisk Tidsregistrering.

Uden for pengeposen søges overført netto 0,055 mio. kr. til innovationsprojekterne grøn mobilitetsplan og fra elitebilist til vanecyklist.

På Puljer ligger en ubrugt innovationspulje på 1,206 mio. kr. Heraf anbefales at overføre 1 mio. kr. til asfalt i 2024 og 0,206 mio. kr. til innovationspuljen i 2024, idet det præciseres at midlerne bruges til udbedring af vinterskader i asfalten.

\* I budgetforlig 2022 blev afsat 0,240 mio. kr. til etablering af handicaptoiletter sammen med Dansk Handicapforbund, samt 0,1 mio. kr. årligt til drift. Det har ikke været muligt at gennemføre projektet. I 2023 er der derfor en rest på 0,440 mio. kr. som overføres til 2024 og vil blive brugt på forbedring af toiletforhold i øvrigt i kommunen.

####

#### Landsbyggefonden

På konti vedr. Landsbyggefonden er der et restbudget på 47,275 mio. kr., som søges overført til 2024 til grundkapitalindskud og kapitaltilførsler.

![](data:image/png;base64...)
Figur 2: Restbudget og overførsler til 2024 på Landsbyggefonden (+ = mindreforbrug).

**Anlæg**

Af et korrigeret udgiftsbudget i 2023 på 323 mio. kr. søges 74,066 mio. kr. overført til 2024, hvilket er højere end sidste års overførsel på 70,9 mio. kr.

Isabella Frederiksen til 2024 skal ses i lyset af, at ca. 197 mio. kr. svarende til 61 % af budgettet består af overførsler, fremrykninger og tillægsbevillinger. Eksempelvis er der igangsat mange nye byggemodninger og givet tillægsbevilling på ca. 71 mio. kr. med start i 2023.

I 2023 har der fortsat været et stort fokus på at reducere anlægsoverførslerne. Der har været igangsat initiativer for at fremrykke arbejder hvis muligt ifm. kvartalsopfølgninger, samt skærpet fokus på opfølgning og periodisering af budget. Vejrlig har desværre også medført forsinkelser på projekter. Selvom "dårligt" vejr er indregnet, har 2023 f.eks. givet væsentlig mere regn end normalt.

Der er redegjort for hvert af projekterne i "Bilag 3, Anlæg - Georg Larsen, TU - 050324".

![](data:image/png;base64...)

Figur 3: Restbudget og overførsler på TU anlæg på hovedområder

I hovedtræk er forklaringen til overførslerne:

**Byggemodning**

Der søges om en overførsel på 15,858 mio. kr. i udgift. Årsager til forsinkelser er bl.a. arkæologiske undersøger, de udførende entreprenører er blevet forsinket, da de skal vente på ledningsejer på flere projekter og vejrlig ud over det normale.

**By- og områdefornyelse**

Der søges om en overførsel på 7,282 mio. kr. i udgift. Det vedrører primært betonelementbyggeri på 4 skoler med 2,9 mio. kr. - omfang har vist sig at være større end forventet, og kræver flere undersøgelser før arbejdet kan igangsættes.

**Vej- og Stiprojekter m.m.**

Der søges om en overførsel på 49,816 mio. kr., som vedrører 40 anlægsprojekter. Af de største kan nævnes:

15,3 mio. kr. vedrører forbindelsesvej vest om Birthe Dam grundet udskudt aflevering og voldgift.

2,8  mio. kr. vedrører Pulje til infrastruktur - pulje bruges til finansiering af nye projekter.

2,9 mio. kr. vedrører renovering af [adresse] - der pågår forhandlinger med handelstandsforeningen.

7,2 mio. kr. vedrører finansiering af Mindre Anlæg, Skoleveje og Cykelstier 2024/2025 som igangsættes i 2024.

3,4 mio. kr. vedrører Intelligente Transport Systemer som afventer udvikling af nye systemer og markedsforhold.

I forbindelse med regnskab 2023 afsluttes 15 anlægsprojekter. Heraf er 4 projekter under 2 mio. kr. og er beskrevet i bilag "Bilag 5, TU - Anlæg under 2 mio. kr.". 11 projekter er over 2 mio. kr. og behandles i en særskilt sag vedr. anlægsregnskaber.

**Høring**

Centralt Budget har ingen bemærkninger af bevillingsmæssig karakter. Dog bemærkes, at der på drift ikke er samlet rammeoverholdelse i 2023, hvilket er i strid med [adresse] økonomistyringsprincipper.

### Klima og resiliensvurdering

Ingen bemærkninger

### Sagens videre forløb

Sagen skal alene behandles af Teknisk Udvalg.

Sagen indgår i det samlede regnskab for 2023 samt i den samlede overførselssag til Økonomiudvalget og Byrådet.

### Indstilling Teknik- og Miljødirektøren indstiller,

**at** regnskabet samt årsberetning, jf. "Bilag 1, Fagudvalgsberetning TU - 050324", godkendes,

**at** anmodning om overførsel på drift og anlæg, jf. "Bilag 2, Skema overførsel drift TU - 050324" og "Bilag 3, Anlæg - Georg Larsen, TU - 050324" godkendes, og

**at** anmodning om ændring af anlægsbevilling, jf. "Bilag 4, Anlæg - Korrigeret anlægsbevilling, TU - 050324" godkendes.

### Beslutning

Godkendt.